Document ID: 31990R3890

KOMISSION ASETUS (ETY) N:o 3890/90,
annettu 27 päivänä joulukuuta 1990,
lampaanliha-alan väliaikaisista suojatoimenpiteistä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen ja erityisesti sen 5 ja 155 artiklan,
sekä katsoo,että
lampaan- ja vuohenliha-alan yhteisestä markkinajärjestelystä 25 päivänä syyskuuta 1989 annetun neuvoston asetuksen (ETY) N:o 3013/89(1) 4 artiklan 2 kohdassa säädetään, että tuoreiden tai jäähdytettyjen lampaanruhojen yhteisön vakiolaadun hintanoteeraus on toteutettava kaikissa jäsenvaltioissa viimeistään 1 päivänä tammikuuta 1991,
komissio on esittänyt neuvostolle ehdotuksen tämän yhteisön vakiolaadun määrittämisestä; neuvosto ei tähän mennessä ole tehnyt päätöstä tästä asiasta; asetuksen (ETY) N:o 3013/89 22 artiklan 3 kohdassa määriteltyjen siirtymäsäännösten voimassaoloaika päättyy markkinointivuoden 1990 lopussa,
komissio on perustamissopimuksessa sille uskottujen tehtävien mukaisesti säätänyt kyseisen yhteisen markkinajärjestelyn toiminnan jatkuvuuden takaamiseksi ja häiriöiden välttämiseksi ehdottoman tarpeellisista väliaikaisista suojatoimenpiteistä; näillä toimenpiteillä on erityisesti pyrittävä ylläpitämään tuoreiden tai jäähdytettyjen lampaanruhojen hinnanmääritysjärjestelmä kunkin hintanoteerausvyöhykkeen edustavilla markkinoilla ja pitämään voimassa yhteisön edustavilla markkinoilla todettujen tuoreiden tai jäähdytettyjen karitsanruhojen hintojen määrittämisestä ja tiettyjen muiden lampaanruhojen laatujen hintaselvityksestä yhteisössä 15 päivänä toukokuuta 1986 annetun komission asetuksen (ETY) N:o 1481/86(2), sellaisena kuin se on viimeksi muutettuna asetuksella (ETY) N:o 3983/89(3), säännökset, ja
nämä suojatoimenpiteet eivät rajoita neuvoston myöhempien päätösten noudattamista,
ON ANTANUT TÄMÄN ASETUKSEN:
1 artikla
Tuoreiden tai jäähdytettyjen lampaanruhojen hinnat noteerataan yhteisön edustavilla markkinoilla kunkin hintanoteerausvyöhykkeen tai -vyöhykkeiden edustavilla markkinoilla noteerattujen hintojen perusteella asetuksen (ETY) N:o 3013/89 4 artiklan 1 kohdassa tarkoitetussa merkityksessä tuoreiden tai jäähdytettyjen lampaanruhojen eri laatuluokille saman asetuksen 22 artiklan 3 kohdan mukaisesti.
2 artikla
Edellä 1 artiklan mukaisesti noteerattujen tuoreiden tai jäähdytettyjen lampaanruhojen hintojen vahvistamisessa sovelletaan asetuksen (ETY) N:o 1481/86 säännöksiä.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan kunnes neuvoston asetuksen (ETY) N:o 3013/89 4 artiklan 2 kohdan mukaisesti toteuttamia toimenpiteitä voidaan soveltaa.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä joulukuuta 1990.

Labels: 2
17